Alle elever på Nibe Skole blev fredag kort efter klokken 13 evakueret fra skolen. Der var udbrudt brand i skolens sløjdlokale, så alle eleverne måtte ud. Klokken 13.45 var branden under kontrol og indsatsleder Anders Brosbøl og mandskabet fra Beredskabscenter Aalborg koncentrerer sig nu om at få ventlileret skolen for den megen røg, der har bredt sig i forbindelse med branden. - Skolelederen arbejder lige nu på at få børnene ind i en gymnastiksal, for de har efterhånden stået udenfor et stykke tid, fortæller indsatslederen.
Eleverne på Nibe Skole blev fredag kort efter klokken 13 evakueret på grund af brand i et sløjdlokale.